b'\n_START_ARTICLE_\nOK-Fonden\n_START_SECTION_\nHistorie\n_START_PARAGRAPH_\nOK-Fonden blev stiftet i 1969 af Arne Ginge med det form\xc3\xa5l at st\xc3\xb8tte oprettelsen og videref\xc3\xb8relsen af OK-Klubber i Danmark. I dag drives OK-Klubberne uafh\xc3\xa6ngigt af OK-Fonden, dog med n\xc3\xa6re b\xc3\xa5nd._NEWLINE_Protektor for OK-Fonden er Hendes Kgl. H\xc3\xb8jhed Prinsesse Benedikte.\n_START_SECTION_\nAktiviteter\n_START_PARAGRAPH_\nOK-Fonden driver i 2019 Hospice S\xc3\xb8nderg\xc3\xa5rd i M\xc3\xa5l\xc3\xb8v, fire psykiatriske bosteder og 15 plejehjem landet over. Blandt de kendte plejehjem er Plejehjemmet Lotte p\xc3\xa5 Frederiksberg, der i \xc3\xa5r 2007 blev nomineret blandt de 5 bedste plejehjem.OK-Fonden var desuden initiativtager og bygherre p\xc3\xa5 demensbydelen \xe2\x80\x9dByen for livet\xe2\x80\x9d i Odense. Dette projekt blev senere droppet p\xc3\xa5 grund af d\xc3\xa5rlig \xc3\xb8konomi._NEWLINE_OK-Fonden administrerer 1.300 boliger, blandt andet 480 boliger fordelt p\xc3\xa5 29 seniorbof\xc3\xa6llesskaber. Fonden besk\xc3\xa6ftigede i 2014 knap 1700 medarbejdere.'